આજે ભારતમાં ઘણાં હિલ સ્ટેશનોમાં પ્રદૂષણ વધી રહ્યું છે. હિમાચલ પ્રદેશનું પાલમપુર પણ આવું એક હિલ સ્ટેશન છે. માણસો હવે રજાઓમાં હિલ સ્ટેશને જવાનું વધુ પસંદ કરે છે કારણકે શહેરોમાં પ્રદૂષણ વધુ હોય છે. આથી હિલ સ્ટેશનો પર વધુ ઑક્સિજન મળે છે. શરીરને નવો જોમ અને જુસ્સો મળે છે, પરંતુ સાથે જ પોતાની ગંદી, પર્યાવરણ વિરોધી ટેવોના કારણે એ જ હિલ સ્ટેશનોને બગાડતા આવે છે અને તેમાં પ્રદૂષણ કરતા આવે છે. જેના કારણે પાલમપુર જેવા હિલ સ્ટેશનો જોખમમાં આવી ગયા છે. હિલ સ્ટેશનો પર પર્યટકોની સંખ્યા વધે એટલે હૉટલ અને રિસૉર્ટની સંખ્યા પણ વધે. આ સિવાય એમ્યૂઝમેન્ટ પાર્ક સહિત બીજી બધી કૉમર્શિયલ ચીજો પણ ઊભી થાય. આ બધાના લીધે વન ઘટે. વૃક્ષો કપાય. પાલમપુરમાં પણ દેવદારનાં વૃક્ષો ઘટી રહ્યાં છે. ઉપરાંત નિરંકુશ ખાણકામ અને રેતી, પથ્થર વગેરે કાઢવામાં આવી રહ્યાં છે જેથી ત્યાંના રસ્તા અને ઘરો માટે જોખમ ઊભું થઈ રહ્યું છે.